title: 2011/572/ES: 2011 m. gegužės 10 d. Europos Parlamento sprendimas dėl Europos aviacijos saugos agentūros 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl Europos aviacijos saugos agentūros 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/140

         EUROPOS PARLAMENTO SPRENDIMAS
   2011 m. gegužės 10 d.
   dėl Europos aviacijos saugos agentūros 2009 finansinių metų biudžeto įvykdymo patvirtinimo
   (2011/572/ES)
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aviacijos saugos agentūros 2009 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 216/2008 (3), įsteigiantį Europos aviacijos saugos agentūrą, ypač į jo 60 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0123/2011),

               1.

               patvirtina Europos aviacijos saugos agentūros direktoriui, kad Agentūros 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aviacijos saugos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 22.

      (2)  OL L 248, 2002 9 16, p. 1.

      (3)  OL L 79, 2008 3 19, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl Europos aviacijos saugos agentūros 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos aviacijos saugos agentūros 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos aviacijos saugos agentūros 2009 finansinių metų galutinių metinių ataskaitų kartu su Agentūros atsakymais (1),

                  —

                  atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),

                  —

                  atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į Europos Parlamento ir Tarybos reglamentą (EB) Nr. 216/2008, įsteigiantį Europos aviacijos saugos agentūrą (3), ypač į jo 60 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0123/2011),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

                  B.

                  kadangi Parlamentas 2010 m. gegužės 5 d. Europos aviacijos saugumo agentūros direktoriui patvirtino, kad Agentūros 2008 finansinių metų biudžetas įvykdytas (5), ir prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                              —

                              apgailestavo dėl to, kad 2008 m. taikant metinių fiksuoto dydžio mokesčių sistemą gautos pajamos buvo žymiai didesnės už suteiktų paslaugų sąnaudas, ir ragino Agentūrą skubiai pateikti išsamų planą, užtikrinantį, kad tai nepasikartotų ateinančiais metais,

                              —

                              atkreipė dėmesį į tai, kad Agentūra į 2009 m. perkėlė didelę sumą veiklos išlaidoms skirtų asignavimų (daugiau kaip 53 000 000 EUR, t. y. 79 % veiklos išlaidoms skirtų asignavimų),

                              —

                              pabrėžė, jog svarbu, kad Agentūra planuodama nustatytų SMART tikslus ir RACER rodiklius tam, kad būtų galima įvertinti jos veiklos rezultatus,

                              —

                              išreiškė susirūpinimą dėl to, kad buvo nepakankamai tarpusavyje derinami Agentūros poreikiai, darbuotojai ir finansinis reguliavimas, ir ypač dėl to, kad darbuotojų atrankos procedūros trukdė įdarbinti tinkamos kvalifikacijos darbuotojus;

                  C.

                  kadangi 2009 m. Agentūros biudžetas buvo 92 500 000 EUR, t. y. 6 % didesnis nei 2008 finansiniais metais; kadangi su mokesčiais ir rinkliavomis susijusios veiklos rezervas 2009 m. buvo 29 500 000 EUR;

                  1.

                  palankiai vertina tai, kad Audito Rūmai nustatė, jog Agentūros 2009 m. finansinės ataskaitos patikimos ir visos atliktos finansinės operacijos visais reikšmingais aspektais yra teisėtos ir tvarkingos;

         Reikšmingas biudžeto padidėjimas

                  2.

                  pažymi, kad Agentūros biudžetas nuo 2007 iki 2009 m. padidėjo 28 %;

                  3.

                  pažymi, kad Agentūra iš Sąjungos 2009 m. biudžeto gavo 31 540 000 EUR įsipareigojimų asignavimų ir 29 180 000 EUR mokėjimų asignavimų;

                  4.

                  be to, pažymi, kad Agentūros bendras biudžetas 2009 m. padidėjo beveik 20 % (2008 m. jis siekė 102 000 000 EUR, o 2009 m. – 122 000 000 EUR) ir kad darbuotojų skaičius padidėjo nuo 440 iki 509;

         Veiklos rezultatai

                  5.

                  dar kartą pabrėžia, jog svarbu, kad Agentūra planuodama nustatytų SMART tikslus ir RACER rodiklius tam, kad būtų galima įvertinti jos veiklos rezultatus; atkreipia dėmesį į Agentūros atsakymą, kuriame užtikrinama, kad ji patobulino savo 2010 m. darbo programą, nustatė tikslus, pagrindinius veiklos rodiklius ir sukūrė geresnę išteklių planavimo sistemą; be to, ragina Agentūrą svarstyti galimybę planuojant kiekvieną savo operaciją taikyti Gantto diagramą, kad būtų galima greitai nustatyti, kiek laiko kiekvienas darbuotojas skyrė konkrečiam projektui, ir skatinti vadovautis į rezultatus orientuotu principu;

                  6.

                  primygtinai ragina Agentūrą sudarant veiklos biudžetą taikyti veikla grindžiamą struktūrą siekiant aiškiai susieti darbo programą ir finansines prognozes bei pagerinti veiklos stebėseną ir ataskaitų teikimą; pažymi, kad Agentūra kasmet rengia daugiametį planą, kurį aptaria su visais suinteresuotaisiais asmenimis ir kurį tvirtina valdyba ir kuriame atskirai pateikiamas kiekvienos veiklos srities biudžetas; pripažįsta, kad, Audito Rūmų nuomone, Agentūros veiklos biudžeto struktūra (III antraštinė dalis) išliko iš dalies pagrįsta ištekliais ir kad biudžeto pakeitimai buvo padaryti neatnaujinant darbo programos, net jei šie pakeitimai turėjo reikšmingos įtakos žmogiškųjų ir finansinių išteklių paskirstymui;

                  7.

                  dar kartą ragina Agentūrą lentelėje, kuri turi būti pridėta prie kitos Audito Rūmų ataskaitos, pateikti operacijų, atliktų metais, kurių biudžeto įvykdymas tvirtinamas, palyginimą su ankstesnių finansinių metų operacijomis, siekiant biudžeto įvykdymo patvirtinimo institucijai suteikti galimybę geriau įvertinti Agentūros veiklą skirtingais metais;

         Asignavimų perkėlimas į kitus metus

                  8.

                  atkreipia dėmesį į tai, kad Agentūra vėl perkėlė į 2010 m. didelę sumą veiklos išlaidoms skirtų asignavimų (65 % iš III antraštinės dalies – Pagrindinė veikla; iš perkeltų lėšų atėmus asignuotąsias pajamas, perkeltieji įsipareigojimai sudaro 13 %); pabrėžia, kad tai prieštarauja metinio periodiškumo principui; pripažįsta, kad tam tikri su mokesčių ir rinkliavų dydžiu susiję neaiškumai yra neatskiriama pradinio Agentūros veiklos ciklo dalis, nes projektai trunka kelerius metus; taip pat pabrėžia, kad ši padėtis atskleidžia Agentūros išteklių planavimo sistemos trūkumus, susijusius su vėlavimu pasirašyti paslaugų teikimo sutartį; atitinkamai prašo, kad kitais finansiniais metais būtų tinkamai ir laiku tvarkomos sutartys, taip pat kad Parlamentui ir Komisijai būtų pateiktos realesnės prognozės ir skirta pakankamai laiko joms išnagrinėti;

                  9.

                  reikalauja prie kiekvienų metų biudžeto pridėti ataskaitą dėl nepanaudotų asignavimų, perkeltų iš ankstesnių metų, kurioje būtų paaiškinta, kodėl minėtosios lėšos nebuvo panaudotos, bei kaip ir kada jos bus panaudotos;

         Agentūros renkami mokesčiai ir rinkliavos

                  10.

                  atkreipia dėmesį į tai, kad 2009 m. buvo antrieji ištisi metai, kai vykdyta sertifikavimo veikla pagal 2007 m. gegužės 31 d. Komisijos reglamentą (EB) Nr. 593/2007 dėl Europos aviacijos saugos agentūros renkamų mokesčių ir rinkliavų (6);

                  11.

                  dar kartą ragina Agentūrą pagerinti sertifikavimo projektų stebėsenos sistemą ir užtikrinti, kad per visą projekto vykdymo laikotarpį surinktų mokesčių suma žymiai nesiskirtų nuo faktinių išlaidų;

                  12.

                  ypač ragina Agentūrą, kad ji, rengdama 2010 m. finansines ataskaitas, teisingai įvertintų sukauptas išlaidas, susijusias su nacionalinėms aviacijos institucijoms perduodamų sertifikavimo užduočių valdymu; pažymi, kad Audito Rūmai pranešė, jog susijusios metų pabaigoje sukauptos išlaidos buvo apskaičiuotos darant prielaidą apie bendrą įvykdymo procentinę dalį, kuri nebuvo pagrįsta istorine patirtimi; tačiau pripažįsta, kad Agentūra pasirengusi pradėti taikyti vadinamąjį vienodo tarifo susitarimą už tam tikras paslaugas (pvz., už nežymius pakeitimus, smulkų remontą, įprastus papildomus tipo sertifikatus, organizacijų apžvalgas ir pan.) siekdama sudaryti galimybę nustatyti patikimas projektų išlaidas, kai paslaugos perduodamos vykdyti trečiosioms šalims;

         Žmogiškieji ištekliai

                  13.

                  pažymi, kad vis dar yra trūkumų darbuotojų atrankos procedūrose, dėl kurių kyla pavojus šių procedūrų skaidrumui; pripažįsta, kad Audito Rūmai pranešė, jog personalo atrankos procedūrų atveju atrankos komisijų sprendimai buvo nepakankamai pagrįsti ir dokumentuoti, kadangi iš anksto nebuvo nustatyti kriterijai, kuriuos taikant į pokalbį kviečiami ar į rezervo sąrašą įrašomi kandidatai, taip pat nebuvo rašomi protokolai;

                  14.

                  ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama ištaisyti šią padėtį ir siekdama padaryti jos ekspertų ir (arba) personalo atrankos procedūras skaidresnes; pabrėžia, kad poveikis, kylantis dėl šių trūkumų, yra dar svarbesnis turint mintyje tai, kad Agentūros užduotys apima sertifikatų specifikacijų rengimą, sprendimų dėl tinkamumo skraidyti ir aplinkos apsaugos reikalavimų atitikties sertifikavimo priėmimą ir valstybių narių kompetentingų institucijų standartizacijos patikrinimų vykdymą;

         Vidaus auditas

                  15.

                  pripažįsta, kad nuo 2006 m. Agentūra įgyvendino 20 iš 26 Vidaus audito tarnybos (VAT) pateiktų rekomendacijų;

                  16.

                  pripažįsta, kad Agentūra perdavė biudžeto įvykdymą tvirtinančiai institucijai jos vykdomojo direktoriaus parengtą ataskaitą, kurioje apibendrintai pateikiamas VAT rekomendacijos turinys, kaip nurodyta finansinio pagrindų reglamento 72 straipsnio 5 dalyje; vis dėlto ragina Agentūros vykdomąjį direktorių pateikti konkrečios informacijos apie visų VAT 2009 m. pateiktų ir dar neįgyvendintų rekomendacijų turinį;

                  17.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2011 m. gegužės 10 d. rezoliucijoje (7) dėl ES agentūrų veiklos, finansų valdymo ir kontrolės.

         (1)  OL C 338, 2010 12 14, p. 22.

         (2)  OL L 248, 2002 9 16, p. 1.

         (3)  OL L 79, 2008 3 19, p. 1.

         (4)  OL L 357, 2002 12 31, p. 72.

         (5)  OL L 252, 2010 9 25, p. 136.

         (6)  OL L 140, 2007 6 1, p. 3.

         (7)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2013/570/ES: 2013 m. balandžio 17 d. Europos Parlamento sprendimas dėl Europos cheminių medžiagų agentūros 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos cheminių medžiagų agentūros 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/209

         EUROPOS PARLAMENTO SPRENDIMAS
   2013 m. balandžio 17 d.
   dėl Europos cheminių medžiagų agentūros 2011 finansinių metų biudžeto įvykdymo patvirtinimo
   (2013/570/ES)
   EUROPOS PARLAMENTAS,

               —

               atsižvelgdamas į Europos cheminių medžiagų agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos cheminių medžiagų agentūros 2011 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7–0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 1907/2006 (4), įsteigiantį Europos cheminių medžiagų agentūrą, ypač į jo 97 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0097/2013),

               1.

               patvirtina Europos cheminių medžiagų agentūros vykdomajam direktoriui, kad Agentūros 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos cheminių medžiagų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 73.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 396, 2006 12 30, p. 1.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos cheminių medžiagų agentūros 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos cheminių medžiagų agentūros 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos cheminių medžiagų agentūros 2011 finansinių metų metinių finansinių ataskaitų su Agentūros atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7–0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į Europos Parlamento ir Tarybos reglamentą (EB) Nr. 1907/2006 (4), įsteigiantį Europos cheminių medžiagų agentūrą, ypač į jo 97 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7–0097/2013),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Europos cheminių medžiagų agentūros (toliau – Agentūra) 2011 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos,

                  B.

                  kadangi Parlamentas 2012 m. gegužės 10 d. patvirtino Agentūros vykdomajam direktoriui, kad Agentūros 2010 finansinių metų biudžetas įvykdytas (6), ir kadangi prie biudžeto įvykdymo patvirtinimo pridėtoje rezoliucijoje, be kita ko:

                              —

                              pabrėžiama, kad nerealu tikėtis, jog per tuos pačius finansinius metus būtų galima ir įsipareigoti, ir sumokėti už visą veiklą, kuriai numatytas vienų metų biudžetas, ypač už projektinės veiklos išlaidas (pvz., IT sistemų tobulinimą), kadangi Agentūra pagal visas savo antraštines dalis dirba su nediferencijuotais asignavimais,

                              —

                              Agentūra raginama kuriant metinę darbo programą geriau planuoti su žmogiškaisiais ištekliais susijusią veiklą ir projektus,

                              —

                              teigiamai vertinamas Agentūros įsteigtas atskiras registracijos ir dokumentų pateikimo skyrius bei nenumatytų atvejų darbo grupė,

                              —

                              Agentūra raginama teikiant ataskaitas paisyti griežtos metodikos „iš viršaus į apačią“ („iš apačios į viršų“) ir aiškių pagrindinių principų, siekiant nustatyti tinkamus naudotinus rodiklius ir priemones,

                  C.

                  kadangi, remiantis Audito Rūmų ataskaita, 2011 finansiniais metais bendras Agentūros biudžetas sudarė 93 200 000 EUR, palyginti su 75 500 000 EUR 2010 m., t. y. padidėjo 23,44 %,

                  D.

                  kadangi 2011 finansiniais metais Agentūra dirbo savarankiškai save finansuodama ir iš Komisijos negavo jokios grąžintinos subsidijos,

         Biudžeto ir finansų valdymas

                  1.

                  remdamasis Agentūros 2011 m. metine veiklos ataskaita, pastebi, kad pagal Reglamentą (EB) Nr. 1907/2006 Agentūra finansuojama iš pramonės įmonių mokamų mokesčių už cheminių medžiagų registraciją ir galimos Sąjungos subsidijos, kaip nurodyta Finansinio reglamento 185 straipsnyje;

                  2.

                  pažymi, kad 2011 m. Agentūra iš tiesų buvo finansuojama tik iš mokesčių gautų pajamų ir negavo Sąjungos subsidijos; visgi pažymi, kad Agentūra gavo Sąjungos paramą, t. y. tik 500 000 EUR sumą, kurią Komisija (Aplinkos generalinis direktoratas) sumokėjo kaip sutartinę kompensaciją už tam tikrus pasiruošimo veiksmus atsižvelgiant į būsimą Europos Parlamento ir Tarybos reglamentą (ES) Nr. 528/2012 (7) dėl biocidinių produktų;

                  3.

                  pažymi, kad pradiniai biudžeto mokėjimų asignavimai 2011 m. siekė 99 800 000 EUR, kaip nustatė valdančioji taryba 2010 m. gruodžio mėn.;

                  4.

                  remdamasis metine veiklos ataskaita pažymi, kad 2010 m. Agentūra iš Komisijos gavo 36 000 000 EUR subalansavimo subsidiją, kuri įregistruota kaip su išankstiniu finansavimu susijęs įsipareigojimas; taip pat pažymi, kad 2011 m. visa suma buvo grąžinta Komisijai, nes Agentūra 2011 m., kaip buvo numatyta, turėjo daug nuosavų įplaukų iš mokesčių;

                  5.

                  pažymi, kad 2011 m. valdančioji taryba priėmė du taisomuosius biudžetus:

                              —

                              pagal pirmąjį taisomąjį biudžetą įplaukos padidintos 280 565 807,25 EUR iš 2010 m. susidariusio perviršio; pažymi, kad taip pat pagal jį įtraukta 500 000 EUR konkrečiam tikslui paskirtų įplaukų suma, numatyta Agentūros ir Aplinkos GD sudarytos paslaugų sutarties dėl pasiruošimo darbų atsižvelgiant į Reglamentą (ES) Nr. 528/2012 reikmėms,

                              —

                              pagal antrą taisomąjį biudžetą biudžeto išlaidos sumažintos 7 142 500 EUR (7 %);

                  6.

                  remdamasis metine veiklos atskaita pastebi, kad 2011 m. biudžeto įvykdymo lygis buvo 96 %;

         Įsipareigojimai ir mokėjimai

                  7.

                  remdamasis metine veiklos atskaita nurodo, kad bendra perkeltų įsipareigojimų ir mokėjimų asignavimų suma buvo 14 421 314,76 EUR ir tai sudaro 16,2 % nustatytų įsipareigojimų; ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pašalinti šį trūkumą, nes perkėlimų lygis yra per didelis ir tai prieštarauja biudžeto metinio periodiškumo principui;

                  8.

                  pažymi, jog iš metinės veiklos ataskaitos matyti, kad patvirtintas 2011 m. I antraštinės dalies biudžetas (54 508 000 EUR) buvo padidintas 4,25 % (2 316 781,90 EUR) perkėlus lėšų iš III antraštinės dalies, o 2 005 138,33 EUR suma iš šio biudžeto susijusi su personalo išlaidomis; taip pat pažymi, kad todėl biudžeto įvykdymo lygis pagal I antraštinę dalį buvo 99,16 %;

                  9.

                  pažymi, kad iš 2010 m. biudžeto perkeltos bendros įsipareigojimų ir mokėjimų asignavimų sumos (12 254 740,59 EUR) iš viso panaikinta 1 758 060,98 EUR;

                  10.

                  palankiai vertina Agentūros pastangas gerinti išteklių planavimą bei stebėseną ir tai, kad visoje Agentūroje pradėtos taikyti metinio periodiškumo principo laikymosi skatinimo gairės; visų pirma pažymi, kad Agentūra sugebėjo sumažinti perkėlimų lygį nuo 29 % 2009 m. iki 17 % 2010 m. ir 16,2 % 2011 m.;

         Priežiūros ir kontrolės sistemos

                  11.

                  remdamasis Audito Rūmų ataskaita pažymi, kad paskutinės 2011 m. atliktos fizinės inventorizacijos rezultatai atskleidė keletą trūkumų, pavyzdžiui, vertės atžvilgiu buvo patikrinta maža informacijos ir ryšių technologijų (IRT) turto dalis; taip pat pažymi, kad nevykdoma jokia oficiali ilgalaikio turto inventorizacijos politika; ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama vykdyti oficialią ilgalaikio turto inventorizacijos politiką;

                  12.

                  pažymi, kad Agentūra su jau naudojamais IRT projektų rezultatais susijusias sąnaudas registruoja kaip išlaidas, o ne kaip ilgalaikį turtą; taip pat pažymi, kad tikimasi, jog metodai bus oficialiai nustatyti ir patvirtinti pirmąjį 2013 m. ketvirtį; ragina Agentūrą informuoti biudžeto įvykdymą tvirtinančią instituciją apie su šiais metodais susijusią padėtį;

         Įdarbinimo procedūros

                  13.

                  pažymi, jog Audito Rūmai nustatė įdarbinimo procedūrų trūkumų; todėl ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pašalinti šiuos trūkumus; mano, kad kai kurios Tarnybos nuostatų nuostatos gali reikšti didelę administracinę naštą; todėl ragina Komisiją sudaryti sąlygas tam tikro lygio supaprastinimui pagal Tarnybos nuostatų 110 straipsnį, susijusį su agentūromis;

                  14.

                  remdamasis Agentūros metine veiklos ataskaita pažymi, kad Agentūra tęsė aukštos kvalifikacijos personalo įdarbinimą ir 2011 m. įdarbinta 88 nauji darbuotojai, taigi Agentūros etatų planas įvykdytas 98 %;

                  15.

                  pažymi, kad 2011 m. gruodžio 31 d. laikinieji tarnautojai iš viso buvo užėmę 441 pareigas iš 456 turimų etatų ir iki 2011 m. pabaigos buvo įdarbintas 101 sutartininkas ir deleguotasis nacionalinis ekspertas; pažymi, kad sutartininkai iš viso užėmė 62 pareigas, o bendras kitų darbuotojų skaičius buvo 46 (deleguotieji nacionaliniai ekspertai, laikini pavaduojantys darbuotojai, stažuotojai);

                  16.

                  atidžiai stebi patobulintas įdarbinimo ir atrankos procedūras, kurios buvo įdiegtos praėjusiais metais; mano, kad visapusiškas taisyklių ir procedūrų taikymas yra būtinas siekiant užtikrinti geriausią Agentūros reputaciją;

         Interesų konfliktas

                  17.

                  palankiai vertina tai, kad Audito Rūmai atliko auditą, skirtą įvertinti keturiose Europos agentūrose, įskaitant Europos cheminių medžiagų agentūrą, taikomus interesų konfliktų valdymui skirtus metodus ir procedūras, ir gautus rezultatus pateikė Audito Rūmų specialiojoje ataskaitoje Nr. 15/2012;

                  18.

                  apgailestauja, kad Audito Rūmai baigdami tyrimą vietoje (2011 m. spalio mėn.) nustatė, jog Agentūra netinkamai valdė su interesų konfliktais susijusias situacijas; be to, pažymi, kad Agentūros interesų konfliktų valdymo politika yra neišsami, interesų deklaracijos nebuvo nei tikrintos, nei skelbtos, tik patvirtintos antspaudu, ir nevykdomi su interesų konfliktais susiję mokymai;

                  19.

                  palankiai vertina tai, kad po Audito Rūmų audito Agentūra ėmėsi veiksmų, visų pirma:

                              —

                              2011 m. rugsėjo mėn. priimta Agentūros galimų interesų konfliktų valdymo politika,

                              —

                              parengta nauja išsamesnė interesų deklaracijos forma,

                              —

                              2011 m. lapkričio mėn. priimtos naujos interesų deklaracijų pildymo gairės,

                              —

                              nuo 2012 m. sausio mėn. Agentūros interneto svetainėje skelbiamos jos vadovų interesų deklaracijos,

                              —

                              2012 m. birželio mėn. sukurtas patariamasis komitetas interesų konfliktų klausimais ir jo steigiamasis posėdis įvyko 2012 m. rugpjūčio mėn.,

                              —

                              2012 m. kovo mėn. priimtas valdančiosios tarybos narių elgesio kodeksas,

                              —

                              2012 m. rugsėjo mėn. priimti laikini Agentūros organų kvalifikaciniai kriterijai,

                              —

                              su interesų konfliktų prevencija ir informacijos apie galimus interesų konfliktus tvarkymu susijusios įgyvendinimo taisyklės priimtos atitinkamai 2012 m. birželio mėn. ir 2012 m. spalio mėn.,

                              —

                              vadovams skirtos interesų konfliktų prevencijos gairės ir konkretūs vertinimo kriterijai priimti 2012 m. lapkričio mėn.,

                              —

                              persvarstytos personalui skirtos dovanų priėmimo ir naudojimosi vaišingumu gairės priimtos 2012 m. gruodžio mėn.;

                        ragina Agentūrą toliau įgyvendinti Audito Rūmų rekomendacijas siekiant išvengti bet kokio interesų konflikto įvairiose jos valdymo ir veiklos struktūrose ir informuoti biudžeto įvykdymą tvirtinančią instituciją apie minėtų metodų ir procedūrų įgyvendinimą, taip pat apie bet kokius kitus veiksmus, susijusius su interesų konflikto valdymu;

                  20.

                  ragina Agentūrą į savo metines veiklos ataskaitas įtraukti specialų skirsnį, kuriame būtų aprašomi veiksmai, kurių imtasi interesų konfliktams išvengti ir jiems valdyti, ir, be kita ko, būtų nurodyta:

                              —

                              tikrintų interesų konfliktų atvejų skaičius,

                              —

                              darbuotojų perėjimo iš viešojo sektoriaus į privatųjį atvejų skaičius,

                              —

                              priemonės, kurių imtasi pagal kiekvieno atvejo kategoriją,

                              —

                              vykdytų pasitikėjimo pažeidimo procedūrų skaičius ir jų rezultatai,

                              —

                              taikytos sankcijos;

                  21.

                  pažymi, kad visų valdančiosios tarybos narių interesų deklaracijos yra Agentūros interneto svetainėje, tačiau ne visų valdančiosios tarybos narių gyvenimo aprašymai paskelbti; ragina Agentūrą kuo greičiau informuoti biudžeto įvykdymą tvirtinančią instituciją apie pažangą, padarytą šiuo klausimu;

                  22.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (8) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 73.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 396, 2006 12 30, p. 1.

         (5)  OL L 357, 2002 12 31, p. 72.

         (6)  OL L 286, 2012 10 17, p. 192.

         (7)  OL L 167, 2012 6 27, p. 1.

         (8)  Priimti tekstai, P7_TA(2013)0134 (žr. šio Oficialiojo leidinio p. 374).